Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 733/12/4403	Nitra, 9.10.2013
EEČ : 2-32-208-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 3 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov ("ďalej len "Trestný zákon") spáchaný spolupáchateľstvom podľa  § 9 odsek 2 Trestného zákona

Rozhodol: 	prokurátor Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené  pre spolupáchateľstvom spáchaný trestný čin podvod podľa  § 9 odsek 2 Trestného zákona k § 250 odsek 1, odsek 3 Trestného zákona, na tom skutkovom základe, že XXXXX, XXXXX, ktorí sú trestne stíhaní v samostatnom konaní,  a XXXXX v období od 01.05.2004 do 15.12.2004 v XXXXX po vzájomnej dohode zabezpečili, že XXXXX predložil XXXXX prostredníctvom XXXXX na uhradenie faktúry s nasledovnými číslami na nasledovné sumy: 
- 14/2004 - 22.300,- Sk
- 19/2004 - 26.700,- Sk
- 27/2004 - 18.200,- Sk
- 31/2004 - 25.500,- Sk
- 33/2004 - 19.300,- Sk
- 41/2004 - 15.200,- Sk
- 45/2004 - 9.200,- Sk
- 51/2004 - 8.800,- Sk
- 39/2004 - 39.000,- Sk
- 34/2004 - 23.900,- Sk
- 35/2004 - 25.300,- Sk
- 36/2004 - 14.680,- Sk
za práce, ktoré nikdy nevykonal a XXXXX ako XXXXX a XXXXX ako XXXXX zabezpečili ich vyplatenie aj napriek tomu, že vedeli, že práce podľa týchto faktúr neboli XXXXX riadne vykonané, čím sa neoprávnene obohatili a spôsobili poškodenej XXXXX XXXXX, škodu vo výške 8.234,75 € (248.080,- Sk),

lebo je trestné stíhanie neprípustné podľa § 9 odsek 1 písmeno d) Trestného poriadku proti tomu, kto zomrel.

Odôvodnenie:
Vyšetrovateľ vtedajšieho úradu Justičnej a kriminálnej polície OR PZ XXXXX uznesením sp. zn. ORP-1127/OEK-NR-2009 zo dňa 06.08.2009 začal trestné stíhanie pre trestný čin podvod podľa § 250 odsek 1, odsek 3 Trestného zákona. Následne uznesením zo dňa 14.12.2009 vzniesol obvinenie pre spolupáchateľstvom spáchaný trestný čin podvod podľa § 9 odsek 2 Trestného zákona k § 250 odsek 1, odsek 3 Trestného zákona osobám XXXXX, XXXXX a XXXXX na skutkovom základe uvedenom vo výrokovej časti tohto uznesenia. 
Preskúmaním spisového materiálu som zistil, že vo veci boli riadne vykonávané úkony súvisiace s trestným stíhaním obvinených osôb, pričom v priebehu konania bolo zistené, že obvinený XXXXX zomrel dňa XXXXX. Uznesením zo dňa 23.10.2012 bola trestná vec obvineného XXXXX podľa § 21 odsek 1 Trestného poriadku (per analogiam) vylúčená zo spoločného konania z trestnej veci spoluobvinených XXXXX a XXXXX pod nové číslo vyšetrovacieho spisu ORP-1477/2-OVK-NR-2012. 
Následne bol zisťovaný stav pôvodného trestného konania, ktoré bude po doplnení dokazovania na základe návrhov obvinených skončené tento mesiac návrhom na podanie obžaloby. 
Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 
Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
Podľa § 211 odsek 1 Trestného poriadku trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
 Podľa § 211 odsek 2 Trestného poriadku ustanovenie odseku 1 sa nepoužije, ak takým činom bola spôsobená smrť alebo poškodeným je štát, obec, vyšší územný celok, právnická osoba s majetkovou účasťou štátu alebo právnická osoba, ktorá hospodári s verejnými financiami.
Na základe vyššie uvedených skutočností a citovaných zákonných ustanovení bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor